section_heading: Druga godina
paragraph_text: Curry je još jednom predvodio Južnu konferenciju kao najbolji strijelac s 25.5 poena u prosjeku. Završio je kao peti najbolji strijelac u NCAA Diviziji I, uz 4.7 skokova i 2.8 asistencija po utakmici. Curry se nametnuo kao odličan šuter i vođa na parketu, i tako predvodio Davidson do omjera 25-6 u regularnom i 20-0 u konferencijskom dijelu sezone. Kao rezultat toga, Davidson se kao 10. nositelj treći put zaredom plasirao na završnicu NCAA turnira.